বাঁকুড়া-মসাগ্রাম রেলপথ
বাঁকুড়া-মসাগ্রাম রেলপথ হল বাঁকুড়া জেলার বাঁকুড়া শহর ও পূর্ব বর্ধমান জেলার মসাগ্রামের মধ্যকার একটি ব্রড-গেজ রেলপথ। এটি ১১৬ কিলোমিটার (৭২ মাইল) দীর্ঘ পথে ২২ টি স্টেশনে রেল পরিষেবা প্রদান করে। বাঁকুড়া ও মসাগ্রামের মধ্যে সংযোগ তৈরি করে, সেই কারণে লাইনটির এমন নামকরণ করা হয়েছে। রেলপথটি ভারতীয় রেলের দক্ষিণ-পূর্ব রেল অঞ্চলের আদ্রা রেলওয়ে বিভাগের অধীনস্থ রয়েছে।